Jan Olav Aamlid

Jan Olav Wilborn Aamlid (født 1954), er en norsk numismatiker og eiendomsutvikler. 

 Bakgrunn og virke 
Aamlid regnes som en av Norges fremste eksperter innenfor numismatikk. Han etablerte i 1974 Oslo Mynthandel. Gunnar ThesenNumismatikeren.com – sjelden medalje Publisert: 2001. kom med på eiersiden mot slutten av 1990-årene. Aamlid har holdt, og holder fremdeles flere rekorder innenfor numismatikk som blant annet den mest verdifulle romerske mynt solgt i Skandinavia, den mest verdifulle norske mynt som er solgt, den mest verdifulle skandinaviske mynt som er solgt og den største arrangerte myntauksjonen holdt utenfor Sentral-Europa. 

Aamlid begynte å samle på mynter 10 år gammel da han fikk noen mynter av sin bestemor. Han ble siden en ivrig samler og mynthandler, med utsalget Oslo Mynthandel i Oslo og House of the Golden Coin i Thailand.thaicoins.com: House of the Golden Coin , hentet 8. mars 2012 Han er mest kjent for å ha kjøpt gull- og sølvmynter fra Rundeskatten (fra vraket av skipet «Akerendam») på en auksjon i Zürich i Sveits i 1979, hvor han betalte 882 000 sveitsiske franc. På den tiden var kjøpet det største notert fra et sunket skip, og den største summen betalt for et enkelt kvanta med mynter.Skattejegeren: eventyret om gutten som ble millionær på ti-ører, ISBN 9788202130503 I 1987 kjøpte Aamlid en 1918 Thai 1 tickal-seddel med et 50 tical overtrykk for 51 000 dollar, den største summen på daværende tidspunkt betalt for en enkelt seddel. I 1988 kjøpte han også store deler av den norske gullbeholdningen fra gulltransporten, 100 484 nordiske gullmynter for ca. 100 millioner norske kroner fra diverse banker i USA og Canada. Begge disse mynthandlene står oppført som rekorder i Guinness rekordbok.thaicoins.com – Unique Rama V medal found in Europe Publisert: 2002 av Michael Brady.   The University of Oslo Coin Cabinet - The world's biggest coin deal Publisert: 1995

I 2012 startet han og familien Pattaya Self Storage i Pattaya, Thailand. 

I 2022 skrev han og publiserte boken “Siamese Specimen Banknotes First Series”, som oppnådde 2. plass i International Bank Note Society's kåring av 2022 Book of the Year, Aamlid ble for dette tildelt "Literary Achievement Award for significant contribution to the advancement of numismatic knowledge".miniatyr|Jan Olav Aamlids pris tildelt for "Siam Specimen Bank Notes First Series".

I november 2022 ble Aamlid tildelt Schivemedaljen i sølv med miniatyr av Norsk Numismatisk Forening.

Andre og tredje del av bokserien Siamese Specimen Banknotes ble utgitt i henholdsvis 2023 og 2024.

 Bibliograf 
 1989: Norges mynter 1990: perioden 1814-1989 – ISBN 9788273190611
 1990: Skattejegeren: eventyret om gutten som ble millionær på ti-ører – ISBN 9788202130503
 2022: Siamese Specimen Banknotes First Series - ISBN 978-616-588-936-0
 2023: Siamese Specimen Banknotes Second Series - ISBN 978-616-598-665-6
 2024: Siamese Specimen Banknotes Third Series - ISBN 978-616-608-792-5

 Referanser 

Kategori:Norske numismatikere
Kategori:Personer fra Oslo